Document ID: 32002D0308

Komission päätös,
tehty 22 päivänä huhtikuuta 2002,
tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista
(tiedoksiannettu numerolla K(2002) 1500)
(ETA:n kannalta merkityksellinen teksti)
(2002/308/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan ja 6 artiklan,
sekä katsoo seuraavaa:
(1) Hyväksytyn vyöhykkeen tai hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiseksi VHS:n ja/tai IHN:n osalta jäsenvaltioiden on toimitettava asianmukaiset perusteet ja kansalliset säännökset, jotka takaavat direktiivissä 91/67/ETY säädettyjen edellytysten noudattamisen.
(2) Belgiassa VHS:n ja IHN:n osalta hyväksyttyjen kalanviljelylaitosten luettelo vahvistetaan komission päätöksessä 95/470/EY(3).
(3) Komission päätöksessä 93/74/ETY(4), sellaisena kuin se on viimeksi muutettuna päätöksellä 2001/139/EY(5), koko Tanskan alueelle myönnetään IHN:n osalta sekä joillekin alueille VHS:n osalta hyväksytyn vyöhykkeen asema. Tanskassa VHS:n osalta hyväksyttyjen kalanviljelylaitosten luettelo vahvistetaan lisäksi komission päätöksessä 96/233/EY(6), sellaisena kuin se on viimeksi muutettuna päätöksellä 2001/185/EY(7).
(4) Saksassa VHS:n ja IHN:n osalta hyväksyttyjen vyöhykkeiden luettelo hyväksytään komission päätöksessä 1999/496/EY(8) ja kalanviljelylaitosten luettelo komission päätöksessä 95/124/EY(9), sellaisena kuin se on viimeksi muutettuna päätöksellä 2001/541/EY(10).
(5) Espanjassa VHS:n ja IHN:n osalta hyväksyttyjen kalanviljelylaitosten sekä eräiden vyöhykkeiden luettelo vahvistetaan komission päätöksessä 98/361/EY(11), sellaisena kuin se on viimeksi muutettuna päätöksellä 2001/294/EY(12). Asturiassa sovellettava VHS:ää ja IHN:ää koskeva Espanjan ohjelma hyväksyttiin komission päätöksessä 94/862/EY(13) ennen kuin kyseinen alue sai hyväksytyn aseman.
(6) Ranskan asema VHS:n ja IHN:n osalta vahvistetaan komission päätöksessä 95/125/EY(14), sellaisena kuin se on viimeksi muutettuna päätöksellä 2001/553/EY(15). Ranskassa VHS:n ja IHN:n osalta hyväksyttyjen kalanviljelylaitosten luettelo vahvistetaan komission päätöksessä 95/473/EY(16), sellaisena kuin se on viimeksi muutettuna päätöksellä 2001/159/EY(17).
(7) Irlannin asema VHS:n ja IHN:n osalta vahvistetaan komission päätöksessä 93/73/ETY(18), sellaisena kuin se on viimeksi muutettuna päätöksellä 97/804/EY(19).
(8) Italiassa VHS:n ja IHN:n osalta hyväksyttyjen vyöhykkeiden luettelo vahvistetaan komission päätöksessä 98/395/EY(20). Italiassa VHS:n ja IHN:n osalta hyväksyttyjen kalanviljelylaitosten luettelo vahvistetaan komission päätöksessä 98/357/EY(21), sellaisena kuin se on viimeksi muutettuna päätöksellä 2001/552/EY(22).
(9) Itävallassa VHS:n ja IHN:n osalta hyväksyttyjen kalanviljelylaitosten luettelo vahvistetaan komission päätöksessä 2000/171/EY(23).
(10) Siltä osin kuin kyseessä ovat kalat, Ruotsi tunnustetaan hyväksytyksi manner- ja rannikkoalueeksi VHS:n ja IHN:n osalta EFTAn valvontaviranomaisen päätöksellä N:o 70/94/KOL(24).
(11) Liityttyään Euroopan yhteisöön Ruotsi on toimittanut tietoja alueensa VHS- ja IHN-tilanteesta. Ruotsille olisi myönnettävä hyväksytyn manner- ja rannikkoalueen asema VHS:n ja IHN:n osalta, lukuun ottamatta yhtä rannikkoaluetta VHS:n osalta.
(12) Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä 12 päivänä maaliskuuta 1973 annetussa neuvoston asetuksessa (ETY) N:o 706/73(25), sellaisena kuin se on viimeksi muutettuna asetuksella (ETY) N:o 1174/86(26), säädetään, että eläinlääkintälainsäädäntöä on sovellettava näihin saariin samoilla edellytyksillä kuin Yhdistyneeseen kuningaskuntaankin, kun elintarvikkeita tuodaan näille saarille ja viedään näiltä saarilta yhteisöön.
(13) Yhdistyneen kuningaskunnan, Kanaalisaarten ja Mansaaren asema VHS:n ja IHN:n osalta vahvistetaan komission päätöksissä 2000/188/EY(27), 93/39/ETY(28) ja 93/40/ETY(29).
(14) Ranska on ilmoittanut VHS:n taudinpurkauksesta Loire-Bretagnessa Indren departementissa sijaitsevalla hyväksytyllä valuma-alueella Viennen yläjuoksulla Nouâtren patoon asti. Sen vuoksi kyseinen valuma-alue ei enää kokonaisuudessaan täytä VHS:n osalta direktiivin 91/67/ETY 5 artiklan vaatimuksia. Ranskalta saatujen maantieteellisten ja epidemiologisten tietojen perusteella eräät kyseisen vyöhykkeen valuma-alueet täyttävät kuitenkin edelleen vaatimukset, ja sen vuoksi niiden hyväksyttyä asemaa ei pitäisi peruuttaa.
(15) Italia on toimittanut perusteet IHN:n ja VHS:n osalta hyväksyttyjen vyöhykkeiden aseman myöntämiseksi kahdelle Lombardian ja Umbrian alueella sijaitsevalle vyöhykkeelle sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(16) Italian kyseisistä vyöhykkeistä toimittamista asiakirjoista käy ilmi, että ne täyttävät direktiivin 91/67/ETY 5 artiklassa säädetyt vaatimukset. Sen vuoksi näille vyöhykkeille voidaan myöntää hyväksytyn vyöhykkeen asema, ja ne olisi lisättävä hyväksyttyjen vyöhykkeiden luetteloon.
(17) Saksa on toimittanut perusteet VHS:n ja IHN:n osalta hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiseksi eräälle Baden-Württembergissä sijaitsevalle kalanviljelylaitokselle sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(18) Ranska on toimittanut perusteet VHS:n ja IHN:n osalta hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiseksi kolmelle kalanviljelylaitokselle sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen. Yksi laitoksista sijaitsee Aquitainen alueella, yksi Haute-Normandiessa ja yksi Drômessa. Drômessa sijaitsevaan laitokseen sovellettava ohjelma hyväksytään komission päätöksessä 2000/174/EY(30).
(19) Italia on toimittanut perusteet IHN:n ja VHS:n osalta hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiseksi kolmelle kalanviljelylaitokselle: yhdelle Friuli-Venezia Giuliassa, yhdelle Venetossa ja yhdelle Umbriassa, sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(20) Saksan, Ranskan ja Italian kyseisten kalanviljelylaitosten osalta toimittamista asiakirjoista käy ilmi, että laitokset täyttävät direktiivin 91/67/ETY 6 artiklassa säädetyt vaatimukset. Sen vuoksi näille laitoksille voidaan myöntää hyväksymättömällä vyöhykkeellä sijaitsevan hyväksytyn laitoksen asema, ja ne olisi lisättävä hyväksyttyjen laitosten luetteloon.
(21) Selvyyden ja yksinkertaisuuden vuoksi on aiheellista laatia yksi ainoa luettelo kaikista VHS:n ja/tai IHN:n osalta hyväksytyistä vyöhykkeistä ja hyväksymättömillä vyöhykkeillä sijaitsevista hyväksytyistä kalanviljelylaitoksista sekä kumota päätökset, joilla on hyväksytty ohjelmat, joita on aiemmin sovellettu myöhemmin hyväksytyn aseman saavuttaneisiin vyöhykkeisiin ja kalanviljelylaitoksiin.
(22) Päätökset 93/39/ETY, 93/40/ETY, 93/73/ETY, 93/74/ETY, 94/862/EY, 95/124/EY, 95/125/EY, 95/470/EY, 95/473/EY, 96/233/EY, 98/357/EY, 98/361/EY, 98/395/EY, 1999/496/EY, 2000/171/EY, 2000/174/EY ja 2000/188/EY olisi sen vuoksi kumottava ja korvattava tällä päätöksellä.
(23) Itävallan, Suomen ja Ruotsin liittymisasiakirjan 172 artiklan 7 kohdassa määrätään, että EFTAn valvontaviranomaisen tekemät päätökset pysyvät voimassa liittymisen jälkeen, ellei komissio asianmukaisesti ja perustellusti sekä yhteisön oikeuden perusperiaatteita noudattaen toisin päätä, sanotun kuitenkaan rajoittamatta mainitun artiklan 4 ja 5 artiklan määräyksiä.
(24) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Luettelo VHS:n ja/tai IHN:n osalta hyväksytyiksi tunnustetuista vyöhykkeistä vahvistetaan liitteessä I.
2. Luettelo VHS:n ja/tai IHN:n osalta hyväksymättömillä vyöhykkeillä sijaitsevista hyväksytyiksi tunnustetuista kalanviljelylaitoksista vahvistetaan liitteessä II.
2 artikla
Kumotaan päätökset 93/39/ETY, 93/40/ETY, 93/73/ETY, 93/74/ETY, 94/862/EY, 95/124/EY, 95/125/EY, 95/470/EY, 95/473/EY, 96/233/EY, 98/357/EY, 98/361/EY, 98/395/EY, 1999/496/EY, 2000/171/EY, 2000/174/EY ja 2000/188/EY.
Viittauksia kumottuihin päätöksiin pidetään viittauksina tähän päätökseen.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä huhtikuuta 2002.

Labels: 0
6